Jigsaw

Jigsaw er en amerikansk skrekkfilm fra 2017. Manus ble skrevet av Josh Stolberg og Peter Goldfinger. Dette var den åttende filmen i Saw-filmserien. Handlingen følger en gruppe mennesker som blir tvunget til å delta i en serie dødelige «spill» innelåst i en låve. I mellomtiden etterforsker politiet flere nye mord som passer til Jigsaw-morderen sin modus operandi, selv om han har vært død i nesten et tiår på dette tidspunktet. Filmen ble publisert i USA den 27. oktober 2017.

Handlingsreferat 
Nesten et tiår etter at John Kramer døde, forfølges den kriminelle Edgar Munsen av politiet. Etter å ha blitt tatt av etterforskerne Halloran og Keith Hunt, som påstår at han må starte et nytt «spill» i bytte for hans egen overlevelse. Et helt annet sted våkner fem personer - Mitch, Anna, Ryan, Carly samt en bevisstløs mann - inne i en låve med bøtter over hodene deres og lenker rundt halsen. Et båndopptak fra John Kramer forklarer at de alle har syndet og må ofre blod for å overleve før de blir drept av en motorsag. De fleste overlever ved å kutte seg selv, bortsett fra den bevisstløse mannen som våkner opp for sent. Den neste testen avslører at Carly var en lommetyv som ved et uhell forårsaket en kvinnes død. For å redde de andre fra å bli hengt, må hun injisere seg selv med en av tre nåler. Hun nekter, så Ryan stikker henne med alle tre nålene, dreper henne og redder alle de andre.

Halloran og Hunt undersøker oppdagelsen av lik som ser ut til å være den bevisstløse mannen og Carly, hvis dødsfall passer til Jigsaws modus operandi. Halloran blir mistenksom overfor de to patologene Logan Nelson og Eleanor Bonneville. Senere blir Edgar bortført fra sykehuset, og liket hans blir funnet i Johns grav når den graves opp av politiet. I mellomtiden forsøker Ryan å rømme gjennom en dør med ordene «No Exit» på, men beinet hans faller gjennom det løse gulvet. En annen båndopptaker avslører at han vil bli straffet for å ha brutt regelverket. Anna og Mitch havner i en silo og blir fanget der inne og tvinger Ryan til å trekke i en spake for å kutte av sitt eget bein for å redde de andre.

Eleanor avslører for Logan at hun tidligere hadde bygd kopier av mange av Jigsaws feller. Det avsløres at Mitch skal ha solgt en motorsykkel med defekte bremser til John Kramers nevø, noe som resulterte i hans død. Mitch blir drept, og Halloran finner snart et lik som ser ut til å være Mitch i Eleanors studio og ber om at hun og Logan skal arresteres. John Kramer, tilsynelatende fremdeles i live, konfronterer Anna og Ryan og avslører at Anna kvalte babyen sin og ga ektemannen sin skylden for dette. 

Ryan forårsaket vennenes død i en bilulykke. Logan og Eleanor blir tatt i bakhold av Halloran ved låven. Eleanor rømmer, mens Halloran blir dopet av en usynlig angriper. Logan og Halloran våkner igjen og får beskjed om å bekjenne sine synder for å overleve. Halloran tvinger Logan til å begynne, og han innrømmer å ha gjort en feil med Johns røntgen-bilder mange år tidligere, slik at Kramers kreft ble gående udiagnostisert. Men til tross for tilståelse blir Logan tilsynelatende drept. Halloran innrømmer å la kriminelle gå fri for personlig vinning.

Medvirkende 
 Matt Passmore som Logan Nelson
 Tobin Bell som John Kramer / Jigsaw-morderen.
 Callum Keith Rennie som etterforsker Halloran
 Clé Bennett som etterforsker Keith Hunt
 Hannah Emily Anderson som Eleanor Bonneville
 Laura Vandervoort som Anna
 Paul Braunstein som Ryan
 Mandela Van Peebles som Mitch
 Brittany Allen som Carly

Referanser

Eksterne lenker 
 
 

Filmer fra 2017
Engelskspråklige filmer
Skrekkfilmer fra USA